CELEX: 31975R2731
Language: el
Date: 1975-10-29 00:00:00
Title: Κανονισμός (ΕΟΚ) αριθ. 2731/75 του Συμβουλίου της 29ης Οκτωβρίου 1975 περί των ποιοτικών τύπων του μαλακού σίτου, της σικάλεως, της κριθής, του αραβοσίτου και του σκληρού σίτου

Avis juridique important

|

31975R2731

Κανονισμός (ΕΟΚ) αριθ. 2731/75 του Συμβουλίου της 29ης Οκτωβρίου 1975 περί των ποιοτικών τύπων του μαλακού σίτου, της σικάλεως, της κριθής, του αραβοσίτου και του σκληρού σίτου  

Επίσημη Εφημερίδα αριθ. L 281 της 01/11/1975 σ. 0022 - 0029 Φινλανδική ειδική έκδοση: Κεφάλαιο 3 τόμος 6 σ. 0162  Ελληνική ειδική έκδοση: Κεφάλαιο 03 τόμος 13 σ. 0179  Σουηδική ειδική έκδοση: Κεφάλαιο 3 τόμος 6 σ. 0162  Ισπανική ειδική έκδοση: Κεφάλαιο 03 τόμος 9 σ. 0034  Πορτογαλική ειδική έκδοση : Κεφάλαιο 03 τόμος 9 σ. 0034 

ΚΑΝΟΝΙΣΜΟΣ (ΕΟΚ) αριθ. 2731/75 ΤΟΥ ΣΥΜΒΟΥΛΙΟΥ της 29ης Οκτωβρίου 1975 περί των ποιοτικών τύπων του μαλακού σίτου, της σικάλεως, της κριθής, του αραβοσίτου και του σκληρού σίτουΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 43,  τον κανονισμό (ΕΟΚ) αριθ. 2727/75 του Συμβουλίουυ της 29ης Οκτωβρίου 1975 περί κοινής οργανώσεως αγοράς στον τομέα των σιτηρών(1), και ιδίως το άρθρο 2 παράγραφος 4,  την πρόταση της Επιτροπής,  τη γνώμη της Συνελεύσεως(2),  Εκτιμώντας:  ότι οι κοινές τιμές του μαλακού σίτου, της σικάλεως, της κριθής, του αραβοσίτου και του σκληρού σίτου πρέπει να είναι ορισμένες για τους προσδιορισμένους ποιοτικούς τύπους- ότι πρέπει αυτές να αντιστοιχούν, όσο το δυνατό, προς τις μέσες ποιότητες των  συγκομισθέντων εντός της Κοινότητος σιτηρών- ότι οι ποιοτικοί τύποι έχουν ορισθεί από τον κανονισμό αριθ. 865/67/ΕΟΚ του Συμβουλίου της 14ης Νοεμβρίου 1967(3)- ότι οι ορισμοί που λαμβάνονται υπόψη από τον κανονισμό αυτό για τα διάφορα στοιχεία, τα οποία δεν είναι σιτηρά βάσεως υψηλής ποιότητας,  έχουν επιφέρει δυσκολίες εφαρμογής- ότι πρέπει γι' αυτό να καθορισθούν και ακόμη να συμπληρωθούν και να εναρμονισθούν οι μέθοδοι καθορισμού των ανωτέρω στοιχείων και των ποσοστών υγρασίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο ποιοτικός τύπος για τον οποίο έχουν καθορισθεί η ενδεικτική τιμή και οι τιμές παρεμβάσεως του μαλακού σίτου καθορίζεται ως εξής:  α) μαλακός σίτος, υγιής, ανόθευτος και σύμφωνος προς τα συναλλακτικά ήθη χωρίς οσμές και ζώντα παράσιτα, προσιδιάζοντος χρώματος και ποιότητας που ανταποκρίνεται προς τη μέση ποιότητα του μαλακού σίτου, που συγκομίζεται εντός της Κοινότητος υπό  κανονικές συνθήκες- β) ποσοστό υγρασίας: 16%- γ) ολικό ποσοστό υλών, που δεν αποτελούν σιτηρά βάσεως υψηλής ποιότητας: 5% εκ του οποίου:  - ποσοστό θραυσμένων σπόρων: 2%,  - ποσοστό προσμίξεων συνισταμένων από σπόρους: 1,5% (ως "προσμίξεις συνιστάμενες από σπόρους" νοούνται εκείνες οι οποίες αποτελούνται από σπόρους συρρικνωμένους, σπόρους άλλων σιτηρών, σπόρους που έχουν προσβληθεί από παράσιτα και σπόρους που εμφανίζουν  αποχρωματισμό του εμβρύου),  - ποσοστό φυτρωμένων σπόρων: 1%,  - ποσοστό διαφόρων προσμίξεων: 0,5% (οι "διάφορες προσμίξεις" αποτελούνται από σπόρους ζιζανίων, κατεστραμμένους σπορους, αδρανείς ύλες, λέπυρα, σκληρώτια, σπόρους προσβεβλημένους από δαυλίτη, νεκρά έντομα και τμήματα αυτών)- δ) ειδικό βάρος: 75 χιλιόγραμμα ανά εκατόλιτρο.   Άρθρο 2  Ο ποιοτικός τύπος για τον οποίο καθορίσθηκαν η ενδεικτική τιμή και η τιμή παρεμβάσεως της σικάλεως, καθορίζεται ως εξής:  α) σίκαλις υγιής, ανόθευτη και σύμφωνη προς τα συναλλακτικά ήθη, χωρίς οσμές και ζώντα παράσιτα, προσιδιάζοντος χρώματος και ποιότητας που ανταποκρίνεται προς τη μέση ποιότητα σικάλεως, που συγκομίζεται εντός της Κοινότητος υπό κανονικές συνθήκες- β) ποσοστό υγρασίας: 16%- γ) ολικό ποσοστό υλών, οι οποίες δεν είναι σιτηρά βάσεως υψηλής ποιότητας: 5% εκ του οποίου:  - ποσοστό θραυσμένων σπόρων: 2%,  - ποσοστό προσμίξεων συνισταμένων από σπόρους: 1,5% (ως "προσμίξεις συνιστάμενες από σπόρους" νοούνται εκείνες, οι οποίες αποτελούνται από συρρικνωμένους σπόρους, σπόρους άλλων σιτηρών και σπόρους προσβεβλημένους από παράσιτα),  - ποσοστό φυτρωμένων σπόρων: 1%,  - ποσοστό διαφόρων προσμίξεων: 0,5% (οι "διάφορες προσμίξεις" αποτελούνται από σπόρους ζιζανίων, κατεστραμμένους σπόρους, αδρανείς ύλες, λέπυρα, σκληρώτια, σπόρους προσβεβλημένους από δαυλίτη, νεκρά έντομα και τμήματα αυτών)- δ) ειδικό βάρος: 71 χιλιόγραμμα ανά εκατόλιτρο.   Άρθρο 3  Ο ποιοτικός τύπος για τον οποίο καθορίσθηκαν η ενδεικτική τιμή και η τιμή παρεμβάσεως της κριθής καθορίζεται ως εξής:  α) κριθή υγιής, ανόθευτη και σύμφωνη προς τα συναλλακτικά ήθη, χωρίς οσμές και ζώντα παράσιτα, προσιδιάζοντος χρώματος και ποιότητας που ανταποκρίνεται προς τη μέση ποιότητα της κριθής, που συγκομίζεται εντός της Κοινότητος υπό κανονικές συνθήκες- β) ποσοστό υγρασίας: 16%- γ) ολικό ποσοστό υλών, οι οποίες δεν είναι σιτηρά βάσεως υψηλής ποιότητας: 4%, εκ του οποίου:  - ποσοστό προσμίξεων συνισταμένων από σπόρους: 2%, (ως "προσμίξεις συνιστάμενες από σπόρους" νοούνται εκείνες, οι οποίες αποτελούνται από συρρικνωμένους σπόρους, σπόρους άλλων σιτηρών και σπόρους προσβεβλημένους από παράσιτα),  - ποσοστό φυτρωμένων σπόρων: 1%,  - ποσοστό διαφόρων προσμίξεων: 1% (οι "διάφορες προσμίξεις" αποτελούνται από σπόρους ζιζανίων, κατεστραμμένους σπόρους, αδρανείς ύλες, λέπυρα, σκληρώτια, νεκρά έντομα και τμήματα αυτών),  δ) ειδικό βάρος: 67 χιλιόγραμμα ανά εκατόλιτρο.   Άρθρο 4  Ο ποιοτικός τύπος για τον οποίο καθορίσθηκαν η ενδεικτική τιμή και η τιμή παρεμβάσεως του αραβοσίτου, καθορίζεται ως εξής:  α) αραβόσιτος υγιής, ανόθευτος και σύμφωνος προς τα συναλλακτικά ήθη, χωρίς οσμές και ζώντα παράσιτα- β) ποσοστό υγρασίας: 15%- γ) ολικό ποσοστό υλών οι οποίες δεν είναι σιτηρά βάσεως υψηλής ποιότητας: 8% εκ του οποίου:  - ποσοστό θραυσμένων σπόρων: 2% ("θραυσμένοι σπόροι" νοούνται τα μέρη των σπόρων ή οι σπόροι οι οποίοι διέρχονται δι' ενός κοσκίνου με στρογγυλές οπές, διαμέτρου 4,5 χιλ.),  - ποσοστό προσμίξεων συνισταμένων από σπόρους: 4% (ως "προσμίξεις συνιστάμενες από σπόρους" νοούνται οι σπόροι από άλλα σιτηρά, οι προσβεβλημένοι σπόροι από παράσιτα και οι σπόροι οι οποίοι δεν έχουν κανονικό χρωματισμό, έχοντας εκτεθεί σε θέρμανση και  εμφανίζοντες χρωματισμό καστανόμαυρο επί ενός κατά το μάλλον ή ήττον μεγάλου τμήματος της εφυμενίδος και του κόκκου και οι οποίοι δεν είναι κατεστραμμένοι σπόροι),  - ποσοστό φυτρωμένων σπόρων: 1%,  - ποσοστό διαφόρων προσμίξεων: 1% (οι "διάφορες προσμίξεις" αποτελούνται από σπόρους ζιζανίων, σπόρους κατεστραμμένους, αδρανείς ύλες, λέπυρα, έντομα νεκρά και τμήματα αυτών).   Άρθρο 5  Ο ποιοτικός τύπος για τον οποίο καθορίσθηκαν η ενδεικτική τιμή, η τιμή παρεμβάσεως και η ελαχίστη εγγυημένη τιμή του σκληρού σίτου, καθορίζεται ως εξής:  α) σκληρός σίτος υγιής, ανόθευτος και σύμφωνος προς τα συναλλακτικά ήθη, χωρίς οσμές και ζώντα παράσιτα, ξηρός, χρώματος κιτρίνου ηλέκτρου έως φαιού, τομής υαλώδους, διαφανούς και κερατώδους εμφανίσεως και ποιότητας που ανταποκρίνεται προς τη μέση  ποιότητα του σκληρού σίτου, ο οποίος συγκομίζεται εντός της Κοινότητος υπό κανονικές συνθήκες- β) ολικό ποσοστό υλών οι οποίες δεν είναι σπόροι σκληρού σίτου υψηλής ποιότητος: 24,5% εκ του οποίου:  - ποσοστό σπόρων σκληρού σίτου οι οποίοι έχουν χάσει εξ ολοκλήρου ή μερικώς την υαλώδη όψη (αλευρώδεις κόκκοι - mitadines) και σπόρων μαλακού σίτου: 20% εκ των οποίων 4% κατά μέγιστο είναι σπόροι μαλακού σίτου,  - ποσοστό θραυσμένων σπόρων: 2%,  - ποσοστό προσμίξεων συνισταμένων από σπόρους: 1,5% (ως "προσμίξεις συνιστάμενες από σπόρους" νοούνται οι συρρικνωμένοι σπόροι, οι σπόροι άλλων σιτηρών εκτός του σκληρού και μαλακού σίτου, οι σπόροι οι οποίοι έχουν προσβληθεί από παράσιτα, οι σπόροι που  εμφανίζουν αποχρωματισμό του εμβρύου ή ευρωτιασμένοι σπόροι),  - ποσοστό φυτρωμένων σπόρων: 0,5%,  - ποσοστό διαφόρων προσμίξεων: 0,5% (οι "διάφορες προσμίξεις" αποτελούνται από σπόρους ζιζανίων, κατεστραμμένους σπόρους, αδρανείς ύλες, λέπυρα, σκληρώτια, προσβεβλημένους σπόρους από δαυλίτη, νεκρά έντομα και τμήματα αυτών),  γ) ειδικό βάρος: 78 χιλιόγραμμα ανά εκατόλιτρο.   Άρθρο 6  Για την εφαρμογή του παρόντος κανονισμού:  α) ύλες οι οποίες δεν αποτελούν σιτηρά βάσεως υψηλής ποιότητας ορίζονται στο παράρτημα I μέρος Α, εκτός άλλων ορισμών που περιλαμβάνονται στον παρόντα κανονισμό και προσδιορίζονται κατά την προβλεπομένη στο παράρτημα I μέρος Β, μέθοδο αναγωγής- β) το ποσοστό υγρασίας προσδιοριζεται με τη μέθοδο η οποία αναφέρεται στο παράρτημα II- γ) η μέθοδος προσδιορισμού αλευρωδών κόκκων (mitadines) των σπόρων σκληρού σίτου βασίζεται στη διαδικασία την οποία προβλέπει το άρθρο 26 του κανονισμού (ΕΟΚ) αριθ. 2727/75.   Άρθρο 7  1. Ο κανονισμός (ΕΟΚ) αριθ. 768/69 του Συμβουλίου(4) της 22ας Απριλίου 1969, ο οποίος καθορίζει τους ποιοτικούς τύπους του μαλακού σίτου, της σικάλεως, της κριθής, του αραβοσίτου και του μαλακού σίτου, καταργείται.  2. Οι παραπομπές στον κανονισμό που καταργήθηκε κατά την παράγραφο 1 θεωρούνται ότι γίνονται στον παρόντα κανονισμό.   Άρθρο 8  Ο παρών κανονισμός τίθεται εν ισχύι την 1η Νοεμβρίου 1975.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 29 Οκτωβρίου 1975.  Για το Συμβούλιο Ο Πρόεδρος G. MARCORA  (1) ΕΕ αριθ. 281 της 1.11.1975, σ. 1.  (2) Γνώμη ληφθείσα την 16.10.1975 (μη δημοσιευθείσα ακόμη στην Επίσημη Εφημερίδα).  (3) ΕΕ αριθ. 279 της 18.11.1967, σ. 2.  (4) ΕΕ αριθ. Ν 100 της 28.4.1969, σ. 8.      ΠΑΡΑΡΤΗΜΑ I   Α. ΥΛΕΣ ΠΟΥ ΔΕΝ ΑΝΗΚΟΥΝ ΣΕ ΣΙΤΗΡΑ ΒΑΣΕΩΣ ΥΨΗΛΗΣ ΠΟΙΟΤΗΤΟΣ  1. Θραυσμένοι σπόροι:  Όλοι οι σπόροι των οποίων το ενδοσπέρμιο είναι μερικώς αποκεκαλυμμένο θεωρούνται ως θραυσμένοι σπόροι. Σπόροι κατεστραμμένοι εκ του αλωνισμού και σπόροι των οποίων το έμβρυο αφηρέθη, ανήκουν επίσης στην ίδια ομάδα.  Ο ορισμός αυτός δεν εφαρμόζεται για τον αραβίσιτο.  2. Προσμίξεις συνιστάμενες από σπόρους:  α) Συρρικνωμένοι σπόροι:  Σπόροι οι οποίοι, μετά την απομάκρυνση όλων των άλλων στοιχείων του δείγματος, τα οποία εξετάζονται στο παρόν παράρτημα, διέρχονται δια των σχισμών κοσκίνων με τις ακόλουθες διαστάσεις μαλακός σίτος 2 χιλ., σίκαλις 1,8 χιλ., σκληρός 1,9 χιλ., κριθή 2,2  χιλ., θεωρούνται ως συρρικνωμένοι σπόροι.  Επιπροσθέτως στην ομάδα αυτή ανήκουν σπόροι κατεστραμμένοι από παγετό και ατελούς ωριμάνσεως (πράσινοι).  β) Άλλα σιτηρά:  Ως "άλλα σιτηρά" νοούνται όλοι οι σπόροι, οι οποίοι δεν ανήκουν στα είδη του δειγματιζομένου σπόρου. Εις την περίπτωση δείγματος σκληρού σίτου, όλοι οι σπόροι μαλακού σίτου πέραν του 4% θα υπολογίζονται ως "άλλα σιτηρά".  γ) Σπόροι προσβεβλημένοι από έντομα:  Σπόροι προσβεβλημένοι από έντομα θεωρούνται εκείνοι που έχουν νηχθεί από έντομα.  Σπόροι προσβεβλημένοι από Pendatomidae (Punaises) ανήκουν στην ίδια ομάδα.  δ) Σπόροι με αποχρωματισμένο έμβρυο και ευρωτιασμένοι σπόροι:  Σπόροι με αποχρωματισμένο έμβρυο είναι εκείνοι των οποίων η εφυμενίδα έχει χρώμα μεταξύ του φαιού και του φαιόχρου μέλανος και των οποίων το έμβρυο είναι κανονικό και δεν είναι φυτρωμένο. Για τον μαλακό σίτο, σπόροι των οποίων το έμβρυο είναι  αποχρωματισμένο θα παραβλέπονται μέχρι ποσοστού 8%. Για τον σκληρό σίτο, σπόροι οι οποίοι παρουσιάζουν αποχρωματισμό από φαιό μέχρι φαιόχρουν μέλαν οπουδήποτε αλλού εκτός από αυτό τούτο το έμβρυο, θα θεωρούνται ευρωτιασμένοι σπόροι.  3. Φυτρωμένοι σπόροι:  Φυτρωμένοι σπόροι είναι εκείνοι των οποίων το ριζίδιο ή το βλαστίδιο βλέπεται καθαρά με γυμνόν οφθαλμό. Εν τούτοις πρέπει να ληφθεί υπόψη η γενική εμφάνιση του δείγματος, όταν κρίνεται η περιεκτικότητά του σε φυτρωμένους σπόρους. Υπάρχουν είδη σιτηρών  με έμβρυο το οποίο προεξέχει, π.χ. ο σκληρός σίτος, και του οποίου η εφυμενίδα διαρρήγνυται, όταν ανακινείται ποσότης σιτηρών. Οι σπόροι αυτοί ομοιάζουν με τους φυτρωμένους σπόρους, αλλά δεν πρέπει να περιληφθούν σ' αυτή την ομάδα. Φυτρωμένοι σπόροι  είναι μόνον εκείνοι των οποίων το έμβρυο έχει υποστεί οφθαλμοφανείς αλλαγές, οι οποίες καθιστούν εύκολη τη διάκριση του φυτρωμένου σπόρου από τον κανονικό.  4. Διάφορες προσμίξεις:  α) Σπόροι ζιζανίων:  β) Κατεστραμμένοι σπόροι:  Κατεστραμμένοι σπόροι είναι εκείνοι, οι οποίοι δεν δύνανται να χρησιμοποιηθούν για τη διατροφή των ανθρώπων και όσον αφορά τα κτηνοτροφικά σιτηρά για τη διατροφή των ζώων, λόγω σήψεως εκ μυκητολογικών ή βακτηριολογικών προσβολών ή άλλων αιτίων.  Σπόροι οι οποίοι έχουν υποβαθμιστεί από αυτόματη γένεση θερμότητος, ανήκουν ομοίως σ' αυτήν την ομάδα. Αυτοί οι σπόροι, οι οποίοι έχουν θερμανθεί ή μαυρίσει είναι σπόροι πλήρως ανεπτυγμένοι των οποίων η εφυμενίδα είναι χρωματισμένη γκρίζα φαιά προς  μέλαινα, ενώ η τομή του κόκκου είναι χρωματισμένη κιτρινόχρους γκρίζα μέχρι φαιά μέλαινα.  Σπόροι προσβεβλημένοι εκ των παρασίτων του σίτου θα θεωρούνται ως σπόροι κατεστραμμένοι, μόνο στην περίπτωση κατά την οποία πλέον του ημίσεος της επιφανείας του σπόρου εμφανίζει ένα χρωματισμό μεταξύ γκρίζου και μέλανος σαν αποτέλεσμα δευτερογενούς  κρυπτογαμικής προσβολής. Εάν ο αποχρωματισμός καλύπτει ολιγώτερον από το ήμισυ της επιφανείας του σπόρου, αυτός θα κατατάσσεται στην κατηγορία των κατεστραμμένων σπόρων από έντομα.  γ) Αδρανείς ύλες:  Όλες οι ύλες ενός δείγματος σιτηρών οι οποίες συγκρατούνται από ένα κόσκινο με σχισμές των 3,5 χιλ. (εκτός των σπόρων άλλων σιτηρών και εκείνων οι οποίοι είναι ιδιαιτέρως ευμεγέθεις έναντι του σιτηρού βάσεως) και εκείνες οι οποίες διέρχονται δι' ενός  κοσκίνου με σχισμές του 1 χιλ., θα θεωρούνται ως αδρανείς ύλες.  Περιλαμβάνονται επίσης στην ομάδα αυτή οι λίθοι, η άμμος, τα τμήματα σανού και άλλες προσμίξεις, που βρίσκονται εντός των δειγμάτων τα οποία διέρχονται διά κοσκίνου με σχισμές 3,5 χιλ. και συγκρατούνται δι' ετέρου κοσκίνου με οπές 1 χιλ.  Ο ορισμός αυτός δεν εφαρμόζεται για τον αραβόσιτο. Για το σιτηρό αυτό, πρέπει να θεωρούνται ως αδρανείς ύλες όλες οι ύλες ενός δείγματος οι οποίες διέρχονται δια κοσκίνου με σχισμές του 1 χιλ. ως και όλες οι ξένες προσμίξεις οι οποίες αναφέρονται στην  προηγούμενη παράγραφο.  δ) Λέπυρα (για τον αραβόσιτο τμήματα της ράχεως του σπάδικος) ε) Σκληρώτια στ) Σπόροι με δαυλίτη ζ) Νεκρά έντομα και τμήματα αυτών 5. Ζώντα παράσιτα  Β. ΜΕΘΟΔΟΣ ΑΝΑΓΩΓΗΣ ΓΙΑ ΤΟΝ ΠΡΟΣΔΙΟΡΙΣΜΟ ΥΛΩΝ ΠΟΥ ΔΕΝ ΕΙΝΑΙ ΣΙΤΗΡΑ ΒΑΣΕΩΣ ΥΨΗΛΗΣ ΠΟΙΟΤΗΤΟΣ  1. Για τον μαλακό σίτο, το σκληρό σίτο, τη σίκαλη, την κριθή, ένα μέσο δείγμα των 250 γραμμαρίων πρέπει να διέλθει δια δύο κοσκίνων, εκ των οποίων το ένα πρέπει  να έχει σχισμές 3,5 χιλ. και το άλλο 1 χιλ., επί μισό λεπτό της ώρας δι' έκαστο.  Για να διασφαλισθεί ένα κοσκίνισμα σταθερό, συνιστάται η χρησιμοποίηση μηχανικού κοσκίνου, επί παραδείγματι μία τράπεζα κραδασμού εφοδιασμένη δια κοσκίνων.  Οι ύλες οι οποίες συγκρατούνται από το κόσκινο με σχισμές των 3,5 χιλ. και εκείνες οι οποίες διέρχονται δια του κοσκίνου με τις σχισμές του 1 χιλ., πρέπει να ζυγίζονται μαζί, θεωρούμενες ως αδρανείς ύλες. Στην περίπτωση κατά την οποία οι ύλες που  παραμένουν στο κόσκινο με τις σχισμές των 3,5 χιλ. περιέχουν μέρη "άλλων σιτηρών" ή ειδικότερα σπόρους ευμεγέθεις του σιτηρού βάσεως τα μέρη αυτά ή οι σπόροι πρέπει να τεθούν εντός του κοσκινισθέντος δείγματος. Καθ' ον χρόνο ο σπόρος διέρχεται δια του  κοσκίνου με τις σχισμές του 1 χιλ., θα πρέπει να γίνει ένας προσεκτικός έλεγχος για την ύπαρξη ζώντων παρασίτων.  Από το κοσκινισθέν δείγμα λαμβάνεται ένα δείγμα 50 έως 100 γραμμαρίων με τη βοήθεια ενός διαχωριστού. Το μερικό αυτό δείγμα πρέπει να ζυγισθεί.  Εν συνεχεία, με τη βοήθεια μιας λαβίδας ή μιας σπάτουλας, απλώνεται το μερικό δείγμα σε λεπτό στρώμα επί μιας τραπέζης και απ' αυτό ξεχωρίζονται οι θραυσμένοι σπόροι, άλλα σιτηρά, φυτρωμένοι σπόροι, σπόροι προσβεβλημένοι από παράσιτα, κατεστραμμένοι  σπόροι από παγετό, σπόροι που εμφανίζουν αποχρωματισμό του εμβρύου, σπόροι ευρωτιασμένοι, σπόροι ζιζανίων, σκληρώτια, σπόροι με δαυλίτη, λέπυρα, ζώντα παράσιτα και νεκρά έντομα.  Σε περίπτωση κατά την οποία ένα μερικό δείγμα περιλαμβάνει σπόρους που περιβάλλονται από τα λέπυρα, θα ξεφλουδίζονται τα λέπυρα με το χέρι. Τα κατ' αυτόν τον τρόπο λαμβανόμενα λέπυρα θα υπολογίζονται ως τεμάχια λεπύρων. Οι λίθοι, η άμμος και τα τμήματα  αχύρου θεωρούνται ως αδρανείς ύλες.  Το μερικό δείγμα θα διέλθει επί ήμισυ λεπτό της ώρας δι' ενός κοσκίνου των 2 χιλ. για το μαλακό σίτο, δια κοσκίνου των 1,8 χιλ. για τη σίκαλη, δια κοσκίνου των 1,9 χιλ. για τον σκληρό σίτο και δια κοσκίνου 2,2 χιλ. για την κριθή. Οι ύλες οι οποίες  διέρχονται δια του κοσκίνου αυτού θεωρούνται ως σπόροι "συρρικνωμένοι". Οι σπόροι οι οποίοι έχουν καταστραφεί από τον παγετό και οι πράσινοι μη πλήρους ωριμάνσεως σπόροι ανήκουν στην ομάδα των "συρρικνωμένων σπόρων".  2. Για τον αραβόσιτο ένα μέσο δείγμα των 500 γραμμαρίων πρέπει να διέλθει δια κοσκίνου του 1 χιλ. επί ήμισυ λεπτό της ώρας. Ελέγχεται η παρουσία ζώντων παρασίτων και νεκρών εντόμων.  Με τη βοήθεια λαβίδος ή σπάτουλας αφαιρούνται οι ύλες, οι οποίες συγκρατούνται υπό του κοσκίνου του 1 χιλ. ως λίθοι, άμμος, τμήματα αχύρου και άλλες αδρανείς ύλες.  Προστίθενται οι αφαιρεθείσες αδρανείς ύλες στις ύλες οι οποίες διήλθον δια του κοσκίνου του 1 χιλ. και ζυγίζονται αυτές μαζί.  Προετοιμάζεται, με τη βοήθεια ενός διαχωριστού, ένα δείγμα των 100 έως 200 γραμμαρίων από το δείγμα το οποίο διήλθε δια του κοσκίνου. Ζυγίζεται το μερικό αυτό δείγμα. Ακολούθως απλώνεται σε λεπτό στρώμα επί μιας τραπέζης. Αφαιρούνται, με τη βοήθεια  λαβίδος ή σπάτουλας, τα τμήματα άλλων σιτηρών, σπόροι προσβεβλημένοι από ζωϊκά παράσιτα, κατεστραμμένοι σπόροι από παγετό, σπόροι οι οποίοι έχουν φυτρώσει, σπόροι ζιζανίων, κατεστραμμένοι σπόροι, λέπυρα, ζώντα παράσιτα και νεκρά έντομα.  Ακολούθως το μερικό αυτό δείγμα θα διέλθει δι' ενός κοσκίνου με στρογγύλες οπές διαμέτρου 4,5 χιλ. Οι ύλες οι οποίες διέρχονται δια του κοσκίνου αυτού θεωρούνται ως θραυσμένοι σπόροι.  3. Ομάδες υλών οι οποίες δεν είναι σιτηρά βάσεως υψηλής ποιότητας και οι οποίες προσδιορίσθηκαν συμφώνως προς τις μεθόδους που αναφέρονται στα σημεία 1 και 2, τα ποσοστά % των οποίων προβλέπονται στα άρθρα 1 έως 5, πρέπει να ζυγίζονται ακριβώς με  προσέγγιση 0,01 γραμμαρίου και να ανάγονται επί τοις % του μέσου δείγματος. Οι ενδείξεις οι οποίες περιλαμβάνονται στην έκθεση αναλύσεως θα γίνονται με προσέγγιση 0,1%. Ελέγχεται η παρουσία ζώντων παρασίτων.  Κατά γενικόν κανόνα θα πρέπει να γίνονται δύο αναλύσεις ανά δείγμα. Αυτές δεν θα πρέπει να διαφέρουν περισσότερο του 10% ως προς το σύνολο των υλών οι οποίες προβλέπονται ανωτέρω.  4. Οι χρησιμοποιούμενες συσκευές για τις εργασίες οι οποίες αφορούν τα σημεία 1, 2 και 3 είναι οι ακόλουθες:  α) διαχωριστής δειγμάτων, επί παραδείγματι συσκευή κωνική ή με ραβδώσεις- β) ζυγός ακριβείας- γ) κόσκινα με σχισμές των 1 χιλ., 1,8 χιλ., 1,9 χιλ., 2 χιλ., 2,2 χιλ., 3,5 χιλ. και κόσκινα με στρογγύλες οπές διαμέτρου 4,5 χιλ. Προφανώς τα κόσκινα θα πρέπει να τεθούν επί δονουμένης τραπέζης.       ΠΑΡΑΡΤΗΜΑ II   ΜΕΘΟΔΟΣ ΠΡΟΣΔΙΟΡΙΣΜΟΥ ΤΗΣ ΠΕΡΙΕΚΤΙΚΟΤΗΤΑΣ ΣΕ ΥΓΡΑΣΙΑ  1. Αρχή:  Το προϊόν ξηραίνεται σε θερμοκρασία 130 έως 133 βαθμούς C υπό κανονικήν ατμοσφαιρικήν πίεση. Η διάρκεια καθορίζεται εμπειρικώς εν σχέσει προς το μέγεθος των σωματιδίων.  2. Πεδίο εφαρμογής:  Αυτή η μέθοδος ξηράνσεως εφαρμόζεται στα αλεσμένα σιτηρά τα οποία διέρχονται, τουλάχιστον σε ποσοστό 50%, δια των οπών κοσκίνου 0,5 χιλ. και δεν αφήνουν περισσότερα υπολείμματα από 10% επί κοσκίνου με κυκλικές οπές του 1 χιλ. Η μέθοδος αυτή εφαρμόζεται  ομοίως στα άλευρα.  3. Συσκευές:  Ζυγός ακριβείας.  Συσκευή λειοτριβίσεως από υλικό το οποίο δεν απορροφά την υγρασία και της οποίας ο καθορισμός είναι εύκολος. Η συσκευή αυτή, πρέπει να λειοτριβεί ταχέως και ομοιόμορφα, χωρίς να προκαλείται αισθητή θέρμανση, αποφεύγουσα κατά το μέγιστο την επαφή με τον  εξωτερικό αέρα και ανταποκρινόμενη στις απαιτήσεις οι οποίες ενδείκνυνται στο σημείο 2 (επί παραδείγματι, μύλος με κώνους λυόμενους).  Δοχείο από μη προσβαλλόμενο μέταλλο ή από γυαλί, εφοδιασμένο με ένα κάλυμα το οποίο εφαρμόζει καλά- η ωφέλιμη επιφάνεια πρέπει να επιτρέπει την επιτυχή διανομή του εξεταζομένου δείγματος, ήτοι 0,3 γραμμάρια ανά τετραγωνικό εκατοστό.  Ισοθερμικός μικρός κλίβανος θερμαινόμενος δι' ηλεκτρικής θερμάνσεως, ρυθμιζόμενος σε μία θερμοκρασία 130 έως 133o C(1), ο οποίος να διαθέτει ικανοποιητικό εξαερισμό(2).  Ξηραντήριο με μεταλλική πλάκα ή ελλείψει αυτής εκ πορσελάνης, ικανού πάχους, διάτρητο, περιέχον ένωση του πυριτίου (SILIGAGEL) εμβαπτισμένη εντός χλωριούχου κοβαλτίου ή κάθε άλλο αποτελεσματικό υλικό αφυδατώσεως.  4. Τρόπος εργασίας:  α) Ξήρανση:  Ζυγίζονται εντός δοχείου, του οποίου έχει ληφθεί το απόβαρο, το λιγότερο 5 γραμμάρια εκ της υπό άλεση ουσίας. Τοποθετείται το δοχείο εντός κλιβάνου θερμοκρασίας 130oC. Προς αποφυγή μεγάλης πτώσεως της θερμοκρασίας του κλιβάνου εισάγεται το δοχείο σε  ελάχιστο χρόνο. Αφήνεται να γίνει η ξήρανση επί δύο ώρες, από τη στιγμή κατά την οποίαν ο κλίβανος έφτασε εκ νέου στη θερμοκρασία των 130 oC. Αποσύρεται το δοχείο εκ του κλιβάνου, επανατοποθετείται ταχέως το κάλυμμα αυτού, αφήνεται να ψυχθεί από 30 έως  45 λεπτά εντός ενός ξηραντηρίου και ζυγίζεται (αι ζυγίσεις πρέπει να γίνονται με ακρίβεια 1 χιλ. του γραμμαρίου).  β) Προξήρανση:  Οι κόκκοι οι οποίοι έχουν ένα ποσοστό υγρασίας άνω του 17%, πρέπει να προξηρανθούν ως ακολούθως:  Ζυγίζονται 50 γραμμάρια μη αλεσμένων κόκκων εντός καταλλήλου δοχείου (επί παραδείγματι μία πλάκα εξ αλουμινίου 20x12 εκατοστομέτρων με περίγυρο 0,5 εκατοστομέτρων). Ακολούθως αφήνεται αυτό προς ξήρανση εντός κλιβάνου επί 7 έως 10 λεπτά σε θερμοκρασία  130 oC. Αποσύρεται εκ του κλιβάνου και αφήνεται να ψυχθούν οι κόκκοι ακάλυπτοι εντός του εργαστηρίου επί δύο ώρες και εν συνεχεία ζυγίζεται (οι ζυγίσεις θα πρέπει να γίνονται με ακρίβεια 10 χιλιοστών του γραμμαρίου). Αλέθονται οι μερικώς αποξηρανθέντες  κόκκοι και προσδιορίζεται η παραμένουσα περιεκτικότητα σε υγρασία ως έχει λεχθεί στο α).  5. Μέθοδος υπολογισμού και τύπος:  Έστω:  Ε = η αρχική μάζα σε γραμμάρια του δείγματος- Μ = η μάζα, σε γραμμάρια, του δείγματος μετά τη διεργασία- Μ = η μάζα, σε γραμμάρια, του δείγματος μετά την άλεση- m = η μάζα, σε γραμμάρια, του ξηρού δείγματος.  Η περιεκτικότης σε υγρασία, επί τοις εκατό του προϊόντος ως έχει, είναι ίση προς:  - άνευ προηγουμένης διεργασίας (E   m)+ - με προηγούμενη διεργασία [ + E   M] x  = 100 (1   ) Πραγματοποιούνται οι δοκιμές δύο φορές κατ' ελάχιστον.  6. Ακρίβεια του προσδιορισμού:  Ή διαφορά μεταξύ δύο μετρήσεων υγρασίας οι οποίες έχουν γίνει επί του ιδίου δείγματος, δεν πρέπει να υπερβαίνει το +- 0,1%.    (1) Θερμοκρασία αέρος στο εσωτερικό του κλιβάνου.  (2) Ο κλίβανος πρέπει να έχει μίαν τοιαύτη θερμικήν ικανότητα ώστε, ρυθμιζόμενος εκ των προτέρων σε μία θερμοκρασία 131o C, να δυνηθεί να φθάσει εκ νέου στη θερμοκρασία αυτή, τουλάχιστον σε 45 λεπτά της ώρας, μετά την τοποθέτηση εντός του κλιβάνου του  μεγίστου αριθμού δειγμάτων προς ταυτόχρονη ξήρανση. Ο κλίβανος θα πρέπει να διαθέτει έναν αερισμό τέτοιο ώστε ξηραίνοντας επί δύο ώρες, όλα τα δείγματα μαλακού σίτου, τα οποία δύναται να περιλάβει, να εμφανίζεται μία διαφορά μικροτέρα από 0,15% ως προς  τα αποτελέσματα ξηράνσεως τα οποία επετεύχθησαν μετά από τέσσερις ώρες ξηράνσεως.